**Фелікс Антуан Чысекеды Чыломба** (фр.: Félix Antoine Tshisekedi Tshilombo, нар. 13 чэрвеня 1963(1963-06-13), Кіншаса) — палітычны дзеяч Дэмакратычнай Рэспублікі Конга. Старшыня «Саюзу за дэмакратыю і сацыяльны прагрэс» — найстарэйшай і найбуйнейшай апазіцыйнай партыі ў краіне. Прэзідэнт Дэмакратычнай Рэспублікі Конга з 24 студзеня 2019 года.

Біяграфія
---------

### Раннія гады

Нарадзіўся ў Кіншасе 13 чэрвеня 1963 года. У Фелікса было камфортнае жыццё ў сталіцы. Калі яго бацька Эцьен Чысекеды[en] стварыў апазіцыйную шматгадоваму кіраўніку краіны Мабуту партыю «Саюз за дэмакратыю і сацыяльны прагрэс» у пачатку 1980-х гадоў, Фелікс далучыўся да бацькі-дысідэнту.

У 1985 годзе Мабуту даў яму, яго маці і братам дазвол пакінуць іх малую радзіму, вёску ў рэгіёне Касаі. Ён з’ехаў жыць у Брусэль, дзе працаваў на выпадковых падзаробках, атрымліваў асалоду ад начнога жыцця і стаў актывістам СДСП.

### Палітычная дзейнасць

У канцы 2008 года быў прызначаны Нацыянальным сакратаром СДСП па знешніх сувязях.

У лістападзе 2011 года атрымаў месца ў Нацыянальнай асамблеі ад горада Мбужы-Маі. Тым не менш, не заняў яго, заявіўшы, што «не можа быць і гаворкі пра тое, каб сядзець ва ўстановах, якія з’яўляюцца вынікам фальсіфікаваных выбараў». Яго мандат неўзабаве быў прызнаны несапраўдным за «абсентэізм».

У маі 2013 года адмовіўся ад пасады дакладчыка ў Незалежнай нацыянальнай выбарчай камісіі (ННВК), сказаўшы: «Я не хачу ставіць сваю палітычную кар’еру ў дужкі» (артыкул 17 ННВК выключае членства для тых, хто з’яўляецца членам палітычнай арганізацыі).

У кастрычніку 2016 года стаў намеснікам генеральнага сакратара СДСП.

31 сакавіка 2018 года быў абраны кіраўніком СДСП пасля смерці свайго бацькі, заснавальніка партыі Эцьена Чысекеды 1 лютага 2017 года. У той жа дзень быў абраны кандыдатам у прэзідэнты ад СДСП на ўсеагульных выбарах, прызначаных на снежань 2018 года. На гэтых выбарах атрымаў перамогу, набраўшы 38,57 % галасоў.

Канстытуцыйны суд ДРК зацвердзіў вынікі прэзідэнцкіх выбараў і 4 студзеня 2019 года Чысекеды афіцыйна ўступіў на пасаду прэзідэнта.

6 лютага 2021 года ўступіў на пасаду старшыні Афрыканскага саюза, змяніўшы Сірыла Рамафоса. 5 лютага 2022 года гэтая пасада перададзена Макі Сал.

Заўвагі
-------

1. 1 2  Félix Tshisekedi // MAK<a href='https://wikidata.org/wiki/Track:Q105192847'></a>
2. 1 2  Felix Tshisekedi // Munzinger Personen Праверана 9 кастрычніка 2017.<a href='https://wikidata.org/wiki/Track:Q107343683'></a>
3. ↑  Kongon ehundik goiti herritar hil dituzte hauteskundeen atarian // *Berria* — Andoain: 2018. — ISSN 1696-5108; 1696-5116<a href='https://wikidata.org/wiki/Track:Q1598976'></a><a href='https://wikidata.org/wiki/Track:Q827097'></a>
4. ↑  Congo Opposition Leaders Mull Unity Candidate for Delayed Vote
5. ↑  RDC : Félix Tshisekedi, au nom du père
6. ↑  Félix Tshisekedi Premier ministre à la place de Samy Badibanga? (фр.).  Politico.cd (23 снежня 2016). Праверана 17 студзеня 2019.
7. ↑  Tshisekedi’s son leads DRC’s main opposition party (англ.).  The Herald (2 красавіка 2018). Праверана 17 студзеня 2019.
8. ↑  Лидер оппозиции победил на выборах главы Демократической Республики Конго **(нявызн.)**.  РБК (10 студзеня 2019). Праверана 17 студзеня 2019.
9. ↑  Чисекеди официально вступил в должность президента ДРК

|  |  |
| --- | --- |
| ⚙️   У сацыяльных сетках | X |
| Слоўнікі і энцыклапедыі | Treccani · OpenSanctions |
| Нарматыўны кантроль | GND: 1175109029 · LCCN: n2019062329 · VIAF: 5333154741650853110001 |